b'\n_START_ARTICLE_\nRaimundas Saulius Baltu\xc5\xa1ka\n_START_SECTION_\nBiografija\n_START_PARAGRAPH_\n1958 m. Rygoje baig\xc4\x97 J\xc5\xabr\xc5\xb3 karin\xc4\x99 povandeninio plaukiojimo auk\xc5\xa1t\xc4\x85j\xc4\x85 mokykl\xc4\x85, 1972 m. Leningrade baig\xc4\x97 SSRS J\xc5\xabr\xc5\xb3 karo akademij\xc4\x85._NEWLINE_1958\xe2\x80\x931980 m. SSRS Baltijos ir Ramiojo vandenyno laivyn\xc5\xb3 povandenini\xc5\xb3 laiv\xc5\xb3, 1980\xe2\x80\x931983 m. Baltijos laivyno \xc5\xa1tabo karininkas, 1983\xe2\x80\x931989 m. \xc5\xa1io laivyno vyr. \xc5\xa1turmanas. 1989\xe2\x80\x931992 m. Vakar\xc5\xb3 upi\xc5\xb3 laivininkyst\xc4\x97s Kaliningrade kapitonas instruktorius ir vyr. \xc5\xa1turmanas._NEWLINE_1992 m. Lietuvos kariuomen\xc4\x97s savanoris. 1992 m. pirmasis Atskirojo laiv\xc5\xb3 diviziono, 1992\xe2\x80\x931995 m. Karin\xc4\x97s j\xc5\xabr\xc5\xb3 paj\xc4\x97g\xc5\xb3 flotil\xc4\x97s, 1995\xe2\x80\x931999 m. gegu\xc5\xbe\xc4\x97s 25 d. Karini\xc5\xb3 j\xc5\xabr\xc5\xb3 paj\xc4\x97g\xc5\xb3 vadas. 1997 m. prezidento Valdo Adamkaus dekretu pirmajam po Nepriklausomyb\xc4\x97s atgavimo suteiktas Lietuvos karinio laivyno flotil\xc4\x97s admirolo laipsnis._NEWLINE_Jam vadovaujant sudarytas karo laivynas, \xc4\xafsigaliojo karinio laivo statutas, parengta kit\xc5\xb3 dokument\xc5\xb3, prad\xc4\x97ta rengti laivyno karininkus, u\xc5\xbemegzti ry\xc5\xa1iai su u\xc5\xbesienio \xc5\xa1ali\xc5\xb3 karo laivynais, prasid\xc4\x97jo tolimi karo laiv\xc5\xb3 plaukiojimai. Vienas \xe2\x80\x9eBaltron\xe2\x80\x9c b\xc5\xabrio k\xc5\xabrimo iniciatori\xc5\xb3. Klaip\xc4\x97dos universiteto d\xc4\x97stytojas.\n_START_SECTION_\nApdovanojimai\n_START_PARAGRAPH_\n2003 m. vasario 3 d. Vy\xc4\x8dio kry\xc5\xbeiaus 4 laipsnio ordinas (Prezidento dekretas Nr. 2042).'